Na Maria Kloppers, wat na die einde van die Tweede Anglo-Boereoorlog die Maria Kloppers kinderhawe gestig het word in die boek Brandhout uit die Vuur as volg verwys: "Elke eeu in die geskiedenis lewer sy geloofshelde wat 'n blywende indruk maak op hulle tydgenote en 'n inspirasie bly vir geslagte daarna."
Nog so 'n geloofsheld is Anna Elizabeth Retief wat op 4 Julie 1874 te Graaff-Reinet gebore. Na haar dood het haar dogter Esperance Kelber 'n boekie oor haar lewe geskryf. Die titel is Gebedsheldin – 'n Lewenskets van Ouma Hamman. (bl. 20) Ouma Hamman was die stigter van die Moedersgebedsbond. Die bond het sy oorsprong gehad na aanleiding van 'n vraag wat sy aan Dr. Andrew Murray gevra het: "Watter raad het u vir my om my vyf klein kindertjies, waarvan die oudste maar nege jaar oud is so vroeg moontlik vir die Here te wen?" Sy antwoord aan haar was: "Ek sien dat u 'n bekommerde moeder is. Soek ander bekommerde moeders en bid saam." Op 'n stadium het sy 400 moeders op haar gebedslys gehad. Sy en haar dogter Zephne het met soveel as moontlik van die moeders kontak gehou deur briefwisseling en dan het sy ook elke maand 'n algemene boodskappie geplaas in die Oorvloedige Lewe.
Sy vertel: "Ek bid vir elke gebedsmoeder by name, gereeld met haar versoeke. Dit beteken natuurlik lang lyste. Ek begin in Noord-Rhodesie en werk geleidelik deur die hele Republiek en S.W.A. Die moeders wat reeds in die hemel is se kinders kry spesiale aandag in my gebede... Dit lyk miskien ongelooflik dat ek soveel name kan onthou, waar die lyste net in my hoof is – ek kan nie sien om te lees of te skryf nie – maar ek is al jare hiermee besig en het die lyste geleidelik opgebou. Feitlik my hele dag word in gebed deurgebring, dar ek byna heeltemal blnd is en al oor die 88 jaar oud. Ek is al 47 jaar opgegee deur die beste spesialiste in die land vir 'n ongeneeslike maagkwaal." (ble. 13-15)
Ouma Hamman het nie 'n maklike lewe gehad nie. Beide haar seuns het jonk gesterf. Haar dogter vertel: "Toe Muntingh 14 jaar oud was, het hy eendag tef gesny vir die koei wat ons daar in ons groot erf aangehou het. Per ongeluk het die sekel gegly en tussen die knie en knie-skyf ingeglip; maar die merkie was seker nie groter as as 'n sentstuk nie." Muntingh sterf toe aan bloedvergiftiging. Sy gaan verder: "Vir ons almal was dit 'n ontsettende skok ... Toe ek die nag terugkom , was hy reeds in sy kis – die lieflike knap seun van 14 jaar ... Vir Mamma was dit so 'n skok dat sy nie langer in daardie huis wou bly nie. Sy kon net nie daaroor kom nie." (bl. 33)
Haar dogter vertel verder: "Hoewel Retief as jong seun bely het dat hy die Here Jesus aangeneem het, het dit nie later, nadat hy in Pretoria gaan werk het, vir ons gelyk of hy nog op die nou paadjie volg nie ... Mamma het vir 'n paar jaar baie ernstig gebid vir sy volkome redding en later die Here aangekleef totdat Hy haar verseker het dat Hy hom sal red. Nadat sy die versekering ontvang het, het sy nie meer gepleit vir sy redding nie, maar die Here herinner aan sy belofte... "
Retief sterf toe in 'n motorfiets-ongeluk. Die dogter vertel verder: ".. ek was bang om haar te vertel wat plaasgevind het, veral toe ek terugdink aan haar ontsteltenis met Muntingh se dood. Destyds het sy nie eens kans gesien om langer in dieselfde huis te bly nie en het ons vertrek na 'n ander huis. Haar eerste woorde nadat ek haar vertel het, was: "My Kindjie, die Here sal nooit sy belofte breek nie. Hy wat beloof het, is getrou." Hierdie laaste sinnetjie is dan ook die opskrif op sy grafsteen. Ander verstaan dit nie, maar vir ons het dit groot betekenis.
Vir my seun Stefan se tweedehandse Internet Boekwinkel. Jy kan ook boeke lys wat jy soek of wat jy wil verkoop. Daar is ook inligting oor Africana E-boeke wat te koop is. 5749
Gaan na hierdie webtuiste vir aangrypende getuienisse van hoe God bonatuurlik in gewone Suid-Afrikaners se lewens ingegryp het. Daar word elke maand nuwe verhale bygevoeg. Dit is 'n interdenominele bediening. 6755
Die webtuiste is Oom Vossie Voortrekkerkommando in Bellville s'n. As ek vir mense vertel dat ek by die Voortrekker jeugbeweging betrokke is, is baie se reaksie dat hulle nie geweet het die Voortrekkers bestaan nog nie. Ons ondervind dat daar 'n groot behoefte aan die aktiwiteite van Die Voortrekkers is en het in 2009 ongeveer 110 jeuglede gehad. Gaan kyk 'n bietjie wat ons doen! 8131